Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: Tpt.: A tõkepiacról szóló mindenkor hatályos 2001. évi CXX. törvény.
Paragraph Index: 594

184. sorban kell jelenteni a más belföldi hitelintézetnek eladott, illetve más belföldi hitelintézettõl megvásárolt valutakészletekkel (úton lévõ valuta), valamint a devizaszámla illetve valutakészlet ellenében történt forint bankjegy- és érme-kereskedelemmel kapcsolatos követelések hó végén fennálló állományát is. A 186. Belföldi hitelintézeteknek nyújtott kiegészítõ alárendelt kölcsöntõke sorban a Hpt. 5. számú melléklete 19. pontja szerinti feltételek mellett nyújtott hiteleket, a 187. Hitelintézeteknek nyújtott alárendelt kölcsöntõke sorban a Hpt. 5. számú melléklete 10. és 11. pontjában foglalt feltételekkel nyújtott hiteleket kell szerepeltetni. A 188. Belföldi hitelintézeteknek nyújtott külföldi szervezésû hitel sorban kell feltüntetni a belföldi hitelintézetek külföldi tartozásainak a hitelintézet tulajdonába került állományát, valamint a belföldi hitelintézetek külföldi szervezésû konzorciális hiteleibõl a hitelintézet által nyújtott részt. A 189. sor tartalmazza a belföldi pénzpiaci alapoknak nyújtott hitelek állományát. A 190. sor tartalmazza a belföldi pénzpiaci alapokkal kötött valódi penziós ügyletekbõl származó követeléseket. A 191. sor tartalmazza a belföldi hitelintézeteknek és pénzpiaci alapoknak nyújtott hitelek (184-190. sorok) értékvesztését és értékelési különbözetét (összevontan). A 192-231. sorok tartalmazzák az egyéb pénzügyi közvetítõknek, a pénzügyi kiegészítõ tevékenységet végzõknek, valamint a biztosítóknak és nyugdíjpénztáraknak nyújtott hitelek, kiegészítõ alárendelt és alárendelt kölcsöntõke, illetve a velük szemben fennálló valódi penziós ügyletekbõl származó követelések állományát lejárat szerinti bontásban, valamint azok értékvesztését és értékelési különbözetét (összevontan). A 232-241. sorban kell bemutatni a hitelintézet saját járulékos vállalkozásainak nyújtott hiteleket instrumentumok és lejárat szerinti bontásban. Az egyes sorokhoz tartozó útmutatást ld. a nem pénzügyi vállalatok (jár. váll. nélkül) rész megfelelõ hitelsorainál. A 242-262. sorban a nem pénzügyi vállalatoknak nyújtott hiteleket kell részletezni instrumentumok és lejárat szerinti bontásban, a járulékos vállalkozások adatai nélkül. A 242. sor a nem pénzügyi vállalatok folyószámla hiteleit tartalmazza. HMK-1-01 A 243-245. Nem pénzügyi vállalatok (Jár. váll. nélkül) – váltó sorban kell szerepeltetni a hitelintézet által leszámítolt, illetve a belföldi vevõkkel szembeni követelés ellenében kapott, nem leszámítolással szerzett – a nem pénzügyi vállalatok által kibocsátott – összes váltó értékét (ideértve az óvatolt, valamint a nem forgatható váltókat is) lejárat szerinti bontásban. A 246-248. Nem pénzügyi vállalatok (Jár. váll. nélkül) – megvásárolt követelés sorokba a nem pénzügyi vállalatokkal, mint végsõ adósokkal szembeni megvásárolt követelések (faktorálásból és forfetírozásból eredõ követelések) kerülhetnek lejárat szerint megbontva. (A faktorálás általában rövid lejáratú, a forfetírozás éven túli lejáratú követelés megelõlegezést, vásárlást jelent.) A megvásárolt követelés lejárat szerinti besorolásakor a követelés-megvásárláskor nyújtott hitel eredeti lejáratát (és nem a megvásárolt követelés eredeti lejáratát) kell figyelembe venni. A 249-251. sorokban a nem pénzügyi vállalatoknak értékpapír vásárlásra nyújtott hiteleket kell kimutatni. A 252-254. Nem pénzügyi vállalatok (Jár. váll. nélkül) – lakáscélú hitel soroknak a lakásépítõ vállalkozások, építõközösségek, lakásszövetkezetek, társasházak, stb. részére lakások illetve lakóparkok építésére nyújtott hitelek állományát kell tartalmazniuk lejárat szerint megbontva. A nem lakáscélú ingatlanok építésére, vásárlására nyújtott hiteleket – a jelzálogtól függetlenül – az egyéb hitelek között kell feltüntetni. A 255-257. Nem pénzügyi vállalatok (Jár. váll. nélkül) – egyéb hitele sorokban kell kimutatni a külön sorokban nem jelentett hitelfajtákat, illetve követeléseket, ideértve a halasztott fizetéssel eladott részesedés, illetve követelés még nem kiegyenlített összegét, a hitelintézet által saját kockázatára, visszkereseti kötelezettséggel kihelyezett állami alapjuttatás, az államtól lebonyolításra átvett pénzeszközökbõl – nem pénzügyi vállalatoknak – történt kihelyezések mérlegben szereplõ összegét, a banki alapjuttatás címén fennálló követelések, a beváltott garanciák és az eseti hitelek, valamint a nem pénzügyi vállalatok számára Széchenyi-kártyához kapcsolódóan nyújtott hitelek állományát is. Ezeken a sorokon kell kimutatni a nem lakáscélú ingatlanvásárlási és építési hiteleket is, a jelzálogtól függetlenül. A 02. Tájékoztató adatok 1. táblában külön sorokon (136-139.) is ki kell mutatni az irodaházak, üzletházak, bevásárlóközpontok, stb. építésére nyújtott hitelek állományát az ott pontosított definíciónak megfelelõ tartalommal. A 258-259. sorban a hitelintézet nem pénzügyi vállalatokkal szembeni, pénzügyi lízinggel kapcsolatos követeléseit az Szkr. által elõírt (könyv szerinti bruttó) értéken kell szerepeltetni. A 260-262. sor a hitelintézet nem pénzügyi vállalatokkal szembeni összes valódi penziós ügylettel kapcsolatos követeléseit tartalmazza lejárat szerint bontva. A 263. sorban kell feltüntetni a járulékos vállalkozásoknak és az egyéb nem pénzügyi vállalatoknak nyújtott (a 232-262. sorokon jelentett) hitelek értékvesztését és értékelési különbözetét (összevontan). A 264-294. sorokban a háztartásokkal szembeni követeléseket (könyv szerinti bruttó értéken), valamint értékvesztésüket és értékelési különbözetüket (összevontan) kell kimutatni. A 264-280. sorokban a lakosságnak, a 281-294. sorokban az egyéni vállalkozóknak nyújtott hiteleket, valamint értékvesztésüket és értékelési különbözetét (összevontan) kell szerepeltetni. A megfelelõ lakossági hitel sorokban a hitelintézet saját dolgozói részére nyújtott hitelek állományát is fel kell tüntetni. A bármilyen (devizabetét, értékpapír, egyéb pénzügyi eszköz, stb.) fedezet mellett nyújtott hitelt a hitel céljától függõen a megfelelõ sorban kell szerepeltetni. Külön sorokban kell jelenteni a háztartások folyószámla hiteleit (264. és 281. sorok), a lakossági fogyasztási hitelek állományát (265-267. sorok) és a háztartásoknak értékpapír vásárlására nyújtott hitelek állományát (268-270. és 282-284. sorok). HMK-1-01 A 271-273. Háztartások – Lakosság – lakáscélú hitel sorokban kell közölni mind a támogatott, kedvezményes, mind a piaci feltételekkel nyújtott lakáscélú (építési, lakásvásárlási, ingatlanvásárlási, lakásfelújítási, lakásbõvítési) hitel – jelzáloggal való terhelés mellett vagy anélkül nyújtott – összegét, ideértve a bankkölcsön, a lakáscseréhez nyújtott piaci kamatozású (áthidaló) hitelek és a lakástakarékpénztárakkal kötött szerzõdéshez kapcsolódó azonnali hitelek állományát is. Az üdülõ vagy garázs építésére, vásárlására nyújtott hitelek is lakáscélúnak tekintendõk. A nem lakáscélú ingatlan hiteleket – a jelzálogtól függetlenül – az egyéb hitelek között kell feltüntetni. Az egyéni vállalkozók által értékesítési céllal épített lakásokkal kapcsolatban nyújtott hitelek állományát a 285-287. sorokban kell jelenteni. A 274-276. Háztartások – Lakosság – egyéb hitel és a 288-290. Háztartások – Egyéni vállalkozók – egyéb hitel sorok között kell jelenteni a lakosság, illetve az egyéni vállalkozók részére nyújtott, máshol nem szerepeltetett hiteleket (pl. tandíj hitel, záloghitel, nem lakáscélú ingatlanvásárlási, egyéni vállalkozók egyéb hitelei, stb.). A 288. Háztartások – Egyéni vállalkozók – egyéb hitel – rövid sorba kell besorolni az egyéni vállalkozók számára nyújtott, a Széchenyi-kártyához kapcsolódó hiteleket is. A 277-279. és a 291-293. sorokon a lakossággal és az egyéni vállalkozókkal kötött valódi penziós ügyletekbõl származó követeléseket kell lejárat szerinti bontásban szerepeltetni. A 280. sorban kell jelenteni a lakossági hitelek értékvesztésének és értékelési különbözetének összevont egyenlegén kívül a lakáscélú lakossági hitelek halasztott kamatának és a tandíjhitel kamatának céltartalékát is. A 295-302. sorok a Háztartásokat segítõ nonprofit intézmények hiteleit, a valódi penziós ügyletekbõl eredõ velük szembeni követeléseket, illetve ezek értékvesztését és értékelési különbözetét (összevontan) tartalmazzák. A 303-331. sorokban kell kimutatni a külföldiekkel (nem rezidensekkel) szemben forintban vagy devizában fennálló valamennyi követelés állományát (az értékpapírok és érdekeltségek kivételével), valamint értékvesztését és értékelési különbözetét (utóbbi kettõt összevontan). Itt kell kimutatni a külföldiek részére nyújtott alárendelt kölcsöntõkét is, amelyet a 02. Tájékoztató adatok 1. táblában külön ki kell emelni. A 303. és a 327. sorban kell jelenteni a GMU hitelintézeteknek és az egyéb külföldi banknak eladott, illetve azoktól megvásárolt valutakészletekkel (úton lévõ valuta), valamint a devizaszámla illetve valutakészlet ellenében történt forint bankjegy- és érme-kereskedelemmel kapcsolatos követelések hó végén fennálló állományát is. Itt kell szerepeltetni a külföldiekkel kötött valódi penziós ügyletekbõl származó követelések állományát is. Az EKB honlapján megtalálható MFIlistában nem hitelintézeti és nem pénzpiaci alap kategóriába besorolt GMU egyéb intézményekkel szembeni követeléseket a GMU pénzpiaci alapokkal szembeni követelések között (a 305-306. sorokban) kell jelenteni.

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes